text: lanum á Fløtum, hava vit verið ein túr við málsarkitekti okkara, Ingu Katrini Winther Næs, sum seinastu árini hevur havt sína dagligu gongd á Føroya størsta fólkaskúla.
text: #000001
text: Uttanífrá er skúlin minimalistiskur við beinum linjum og glasi, men inni er beint øvut. Her er fjálgt, nógvir krókar og organisk snið.
text: #000002
text: Tað fyrsta tú sært, er at skúlin longu er væl frágingin rundanum. Her teir báðir sparkivøllirnir. Her verður asfalterað rundan um í næstum.
text: #000004
text: Hella, sum er partur av spæliøkinum. Her verða runnar plantaðir rundan um fyri at fáa lívd. Skúlin á Fløtum er størsti skúlin í landinum. Trý floksspor verða frá forskúla til 7. flokk, og 8. og 9. flokkur verður 5-sporaður. Tilsamans 850 næmingar og 100 starvsfólk.
text: #000005
text: Økið rundanum er mestum alt asfalterað.
text: #000006
text: Rundanum allan skúlan gongur ein reyð 500 metra long rennibreyt. Ljós er allan vegin. Hon fer ivaleyst at draga rennarar í grannalagnum til sín eisini.
text: #000007
text: Økið, har bygningurin verður bygdur, er sermerkt í føroyskum høpi. Ein stór fløta - sløtt og vallað uttan stórvegis útsýni. Fyri at røkka vakra útsýninum lyftir bygningurin seg upp úr fløtuni. Eitt reint skap við skørpum linjum. Tjørnin kom undan kavi, tá grivið varð oman av fyri at fríttleggja helluna. Hellan er nú partur av spæliøkinum norðanfyri. Her hava næmingar plantað eini 2000 trø.
text: #000008
text: Útsýnið av tekjuni er frálíkt og sjónaringurin víður og vakur.
text: #000009
text: Tekjan á ovasta staðnum við hádeildina. Tekjan er partur av útiøkinum á skúlanum. Legg til merkis vindeyguni, sum rísa til báðar síðurnar. Hesi geva ljós til felagsøkini inni í skúlanum.
text: #000010
text: Miðøkið. Í einum skúla skal vera so mangt annað enn skúlastovur. Í Skúlanum á Fløtum verður tí eisini ítróttarhøll, bókasavn og høli til heilsufrøðingar, lestrarvegleiðarar, kt-vørðar, húsavørðir, tónleik, smíð, hondarbeiði, heimkunnleika, motorlæru, evning og náttúrulærugreinir og líknandi.
text: #000011
text: Ímillum stóru sperrurnar eru bólkarúm.
text: #000013
text: Stóra felagsøkið sæð úr hádeildini. Gólvið er slípað betong og lendistrappurnar smoyggja sær omaneftir og upptaka hæddarmunin. Í miðøkinum eru sititrappur, sum knýta felagsøkinini saman millum hæddirnar.
text: #000014
text: Felagsøkið í hádeildini. Elstu næmingarnir eru ovast í skúlanum. Har hava teir egin felagsøki við víðari útsýni yvir allan skúlan. Tey hava vanligar floksstovur og vælútgjørdan vísindadepil, við royndarstovum, fyrilestrarsali og skjalfestingarhølum.
text: #000015
text: Ítróttarhøllin, sum er til støddar sum ein hondbóltshøll, hýsir í hesum døgum innbúgvi til skúlan.
text: #000016
text: Vit gera dreymar til arkitektur
text: #000018